**ОРГАНИЗАЦИЯ ЗА ЧЕРНОМОРСКО ИКОНОМИЧЕСКО СЪТРУДНИЧЕСТВО**

**Постоянен международен секретариат**

BS/INFO.2021.0184

Постоянният международен секретариат (ПМС) на Организацията за черноморско икономическо сътрудничество (ЧИС) отправя своите почитания към министрите на външните работи на държавите - членки на ЧИС и има честта да ги уведоми за следното:

ПМС на ЧИС, заедно с Международния център за черноморски изследвания (МЦЧИ), организира регионален младежки конкурс за есе на тема *“*Да спасим нашето море: нови начини за намаляване на замърсяването на Черно море”, чиято цел е да повиши информираността и да мотивира младите хора в държавите - членки на ЧИС да предприемат действия срещу увеличаващото се замърсяване на Черно море. В допълнение към насърчаване на култура на екологично съобразено поведение и осъзнаване на проблемите на околната среда сред по-младите хора, инициативата се стреми да мотивира обществото като цяло да се поучи от младите хора при възприемането на устойчиви практики за намаляване на отпадъците в морето и морското замърсяване.

Конкурсът е за ученици на възраст между 15 и 18 години, които са граждани на държавите - членки на ЧИС. Крайният срок за участие е 30 септември 2021 г. Повече информация за предмета на конкурса, критериите за участие и наградите е на разположение в документа “Покана за кандидатстване”, приложен към настоящото.

Инициативата представлява дейност в рамките на проекта “Пилотни иновативни решения за борба с отпадъците в Черно море”, съфинансиран от Европейската комисия по договор за безвъзмездна помощ ENI/2020/421-957 и координиран от ПМС на ЧИС в рамките на дейността “Подкрепа за изпълнението на Източното сътрудничество, Многостранното измерение, Северното измерение и Черноморската синергия”.

Министерствата на външните работи се приканват да уведомят съответните министерства на образованието и науката за тази възможност и да ги поканят да разпространят информацията в съответните държави и да насърчат възможно най-широко участие.

Постоянният международен секретариат на Организацията на черноморското икономическо сътрудничество се възползва от тази възможност да отправи своите поздрави към Министерствата на външните работи на държавите - членки на ЧИС.

Истанбул, 20 май 2021 г.

Приложение: съгласно текста

*(подпис: не се чете)*

*Следва кръгъл печат на Организацията на ЧИС.*

МИНИСТЕРСТВА НА ВЪНШНИТЕ РАБОТИ НА ДЪРЖАВИТЕ - ЧЛЕНКИ НА ЧИС

*Следват данни за контакт с Организацията на ЧИС.*

Регионален младежки конкурс за есе

**Да спасим нашето море: нови начини за намаляване на**

**замърсяването на Черно море**

**Покана за кандидатстване**

Регионалният младежки конкурс за есе има за цел да повиши информираността и да мотивира младите хора в държавите - членки на ЧИС да предприемат действия срещу нарастващото предизвикателство с увеличаващото се замърсяване на Черно море. В допълнение към насърчаване на култура на екологично съобразено поведение и осъзнаване на проблемите на околната среда сред по-младите хора, инициативата се стреми да мотивира обществото като цяло да се поучи от младите хора при възприемането на устойчиви практики за намаляване на отпадъците в морето и морското замърсяване.

1. Тема

Есетата следва да обхващат един или няколко въпроса, както следва:

1. Как можем да помогнем за справянето с отпадъците в района на Черно море? Споделете своите идеи и/или опит!
2. Защо предотвратяването на морското замърсяване е важно?
3. Какво според Вас препятства чистотата на Черно море?
4. Участвали ли сте в обществени или младежки инициативи за събиране на морски отпадъци? Какво би Ви мотивирало да го направите?
5. Указания за кандидатстване

- Есетата се подават на английски или руски език.

* Есетата следва да бъдат най-малко 1000 думи и най-много 2000 думи. Това е общият брой думи в есето, като включва и библиографията.
* Есетата следва да включват бележки под линия и библиография.
* Кандидатури не се приемат, ако: есето излиза извън горепосочения максимален или минимален брой думи; не отговаря на темата; не включва цитати и поне един източник на информация.
1. Кой може да участва

Есета се подават от ученици на възраст между 15 и 18 години, които са граждани на 13-те държави - членки на ЧИС (Албания, Република Армения, Република Азербайджан, Република България, Грузия, Република Гърция, Република Молдова, Република Северна Македония, Румъния, Руска федерация, Република Сърбия, Република Турция и Украйна).

1. Как се участва
* Възможна е по една кандидатура на дадено лице. Не се приемат есета в съавторство.
* Есета се подават във формат PDF или MS Word (Doc/Docx). Приложението следва да е наименувано ФАМИЛИЯ, първо име.
* Есета се подават онлайн на имейл адрес bsvkc@bsec-organization.org
* Тема на имейла: Essay Submission 2021\_Name of author
1. Важни дати
* 30 септември 2021 г.: Краен срок за кандидатстване
* 8 октомври 2021 г.: Обявяване на резултатите от предварителния преглед
* 30 октомври 2021 г.: Обявяване на окончателните резултати
1. Награди
* 1-во място: 1000 евро
* 2-ро място: 500 евро
* 3-то място: 300 евро
* 4-то до 10-то място: Удостоверение за участие

Спечелилият първо място ще бъде поканен на Заключителната конференция на проекта през пролетта на 2022 г. (мястото и датата ще бъдат обявени допълнително).

\*\*\*

Инициативата представлява дейност в рамките на проекта “Пилотни иновативни решения за борба с отпадъците в Черно море”, съфинансиран от Европейската комисия по договор за безвъзмездна помощ ENI/2020/421-957 и координиран от ПМС на ЧИС в рамките на дейността “Подкрепа за изпълнението на Източното сътрудничество, Многостранното измерение, Северното измерение и Черноморската синергия”.

За организаторите:

* Постоянен международен секретариат на Организацията за черноморско икономическо сътрудничество (МПС на ЧИС)

МПС на ЧИС изпълнява задълженията на секретариат на Организацията на Черноморското сътрудничество (Организация на ЧИС), пълноправна, междуправителствена регионална организация, която насърчава икономическото сътрудничество сред 13-те държави - членки от по-широкия черноморски регион. Двадесет и осем години след основаването й през 1992 г., днес ЧИС е най-старата, най-представителната, най-включващата и институционално зряла междуправителствена организация в по-широкия черноморски регион, която допринася за насърчаване на регионално сътрудничество и икономическо развитие.

* Международен център за черноморски изследвания (МЦЧИ)

Създаден през 1998 г. като организация с нестопанска цел, МЦЧИ е орган, свързан с Организацията на черноморското икономическо сътрудничество (ЧИС), като изпълнява ролята на мисловен тръст, изследователска и обучителна институция, чиято дейност е съсредоточена върху по-широкия черноморски регион. Чрез разнообразен план с дейности МЦЧИ има за цел да подобри знанията чрез изследвания и да насърчи многостранното сътрудничество сред държавите - членки на ЧИС, както и сред регионални и международни партньори.

*На всяка страница следва:*

*Проектът се съфинансира от Европейския съюз.*

*Проектът “Пилотни иновативни решения за борба с отпадъците в Черно море” е съфинансиран от Европейската комисия по договор за безвъзмездна помощ ENI/2020/421-957.*